ৰজনী বসুমতাৰী এগৰাকী চলচ্চিত্ৰ পৰিচালক, প্ৰযোজক, অভিনেত্ৰী আৰু চিত্ৰনাট্যকাৰ। প্ৰথমতে বিদ্যুৎ চক্ৰৱৰ্তী, মুজাফৰ আলীৰ দৰে পৰিচালকৰ অধীনত তেওঁ কাম কৰিছিল। তেওঁ গুৱাহাটী দূৰদৰ্শনৰ বাবেও কেইবাখনো ধাৰাবাহিকৰ কাহিনী লিখিছে।
ৰজনী বসুমতাৰীয়ে ২০০৭ চনত ৭টাকৈ ৰাজ্যিক বঁটা লাভ কৰা অসমীয়া চিনেমা অনুৰাগৰ চিত্ৰনাট্য প্ৰস্তুত কৰাৰ লগতে প্ৰযোজনা কৰিছিল। ২০০৫-০৬ চনত ৰজনী বসুমতাৰীয়ে চলচ্চিত্ৰ নিৰ্মাতা মুজাফৰ আলীৰ সৈতে 'ভাৰত লালঃ লাল বাহাদুৰ শাস্ত্ৰী' নামৰ চুটি ছবিখনত সহকাৰী পৰিচালক হিচাপে কাম কৰিছিল। বৰ্তমান মুজাফৰ আলীৰ 'ৰুমী' নামৰ আন্তঃৰাষ্ট্ৰীয় পৰ্যায়ৰ চিনেমাখনতো তেওঁ কাম কৰিছে। মুক্তিৰ অপেক্ষাত থকা 'ষ্ট'ৰী আফ মাই লাইফ' নামৰ হিন্দী ছবিখনৰ কাৰ্যবাহী প্ৰযোজক হিচাপেও জড়িত হৈ আছে।
